Document ID: 32000R2427

Komission asetus (EY) N:o 2427/2000,
annettu 31 päivänä lokakuuta 2000,
luvan antamisesta siirtoihin Pakistanin islamilaisesta tasavallasta peräisin olevien tekstiili- ja vaatetustuotteiden määrällisten rajoitusten rajoissa
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä 12 päivänä lokakuuta 1993 annetun neuvoston asetuksen (ETY) N:o 3030/93(1), sellaisena kuin se on viimeksi muutettuna komission asetuksella (EY) N:o 1987/2000(2), ja erityisesti sen 7 artiklan,
sekä katsoo seuraavaa:
(1) Euroopan yhteisön ja Pakistanin islamilaisen tasavallan välillä sopimusten tekemisestä tekstiilituotteiden markkinoille pääsystä tehdyn 31 päivänä joulukuuta 1994 parafoidun yhteisymmärryspöytäkirjan(3) mukaan voidaan harkita myönteisessä hengessä tiettyjä Pakistanin esittämiä poikkeuksellista joustavuutta koskevia pyyntöjä.
(2) Pakistanin islamilainen tasavalta on esittänyt pyynnön 6 päivänä syyskuuta 2000.
(3) Pakistanin islamilaisen tasavallan pyytämät siirrot kuuluvat asetuksen (ETY) N:o 3030/93 7 artiklassa tarkoitettujen ja liitteessä VIII esitettyjen joustavuutta koskevien säännösten soveltamisalaan.
(4) Pyyntöön on aiheellista myöntyä.
(5) On suotavaa, että tämä asetus tulee voimaan sitä päivää seuraavana päivänä, jona se julkaistaan, jotta toimijat voisivat hyötyä siitä mahdollisimman pian.
(6) Tässä asetuksessa säädetyt toimenpiteet ovat asetuksen (ETY) N:o 3030/93 17 artiklalla perustetun tekstiilikomitean lausunnon mukaiset,
ON ANTANUT TÄMÄN ASETUKSEN:
1 artikla
Annetaan lupa siirtoihin Pakistanin islamilaisesta tasavallasta peräisin olevien tekstiili- ja vaatetustuotteiden määrällisten rajoitusten rajoissa kiintiövuonna 2000 tämän astetuksen liitteen mukaisesti.
2 artikla
Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 31 päivänä lokakuuta 2000.

Labels: 3
1
18